યુનાઈટેડ નેશન્સે અફઘાનિસ્તાનની રાજધાની કાબુલ સહિતના સ્થળે થયેલા આ હુમલાઓને વખોડી કાઢતાં તેને અભિવ્યક્તિની આઝાદી પરનો સીધો હુમલો ગણાવ્યો કેમ કે આ હુમલો મીડિયામા ડર પેદા કરવા કરાયેલો અને આ હુમલો કોણે કરાવેલો ? ઈસ્લામિક સ્ટેટ. આ વાત માન્યામાં નહીં આવે પણ સાચી છે. આ હુમલાઓની જવાબદારી કુખ્યાત આતંકવાદી સંગઠન ઇસ્લામિક સ્ટેટે સ્વીકારી છે. અફઘાનિસ્તાનમાં જે નવી હોળી સળગી છે તેમાં ઈસ્લામિક સ્ટેટ સામેલ છે એ ખરેખર ચોંકાવનારી વાત કહેવાય. વધારે મહત્ત્વની વાત એ છે કે, અફઘાનિસ્તાન જેના કારણે તબાહ થઈ ગયું એ તાલિબાન અને ઇસ્લામિક સ્ટેટ સામસામે આવી ગયાં છે.